‘Kabir Singh’ crosses Rs 70 cr in opening weekend – Online Bollywood
Posted byOnline Bollywood	 24th June 2019 Leave a comment on ‘Kabir Singh’ crosses Rs 70 cr in opening weekend
Posted byOnline Bollywood 24th June 2019 Posted inUncategorisedTags: Kabir Singh, Shahid Kapoor My lewe met ADHD: "Jy kán jou uitleef" | SARIE
My lewe met ADHD: “Jy kán jou uitleef”	deur Lucelle Hough
Barend Pienaar (19) van Parow-Noord naby Kaapstad is verlede jaar deur die WKOD vereer nadat hy in sy matriek-eindeksamen die hoogste punte behaal het vir ’n leerder met leerprobleme. Hy verwesenlik nou sy droom om meer van landbou te leer by Elsenburg, die Universiteit Stellenbosch se landbou-
kollege. Barend was dux-leerder én onderhoofseun op skool.
“Al was ek jonk, kan ek dit nog goed onthou … my graad 2-jaar … Dit was nie vir my lekker nie. Dit was ’n moeilike jaar. Ek het nie geweet wat met my fout was nie. Ek onthou nog hoe ek vir my ma, Annatjie, gesê het ek voel dom. Sy vertel ook ek het skamer begin raak tussen my vriende.
My ma, wat self ’n arbeidsterapeut is, het reeds vroeg vermoed iets is fout en met die skool gepraat. Sy het my by verskillende mense laat toets en ek is as ADHD gediagnoseer, maar ons weet ek is eintlik sterk aandagafleibaar.
Omdat ek sukkel met lees en skryf, het hulle my ook daarmee gehelp. Hulle lees vir my die vrae en ek antwoord dit mondeling. Dit was net alles makliker. Van graad 7 tot matriek was ek selfs die beste leerder in my graad. My onderwysers het vir my ouers gesê ek kan dalk na ’n hoofstroom-hoërskool toe gaan. Hulle het die keuse aan my oorgelaat. Maar ek wou in Jan Kriel bly. Dit is die beste ding wat ek kon doen. Ons het presies dieselfde werk gedoen en dieselfde uitslae gekry as die ander skole. Hulle help ons net op ’n ander manier. My ouers het my ondersteun en baie gehelp met my tuiswerk. Hulle het my geleer om hard te werk en altyd my bes te doen.
Ek het maar nog altyd baie energie en as ek die dag nie kan oefen nie, doen ek sommer push-ups of iets. Ek is nou op universiteit en ek is ’n bietjie bekommerd – veral oor die baie lees- en skryfwerk. Dit is ook rustiger by die huis as in die koshuis wanneer ek moet studeer. Maar ek gaan alles insit. My aandagafleibaarheid het my dít geleer: Jy moet altyd hard werk. Maak nie saak wat jy doen nie. En ek weet nou al omdat ek vinnig fokus verloor, moet ek in die klas die belangrikste goed neerskryf.
* In die Maart-uitgawe van SARIE is ‘n 10 bladsye-in diepte artikel oor ADHD. Maak seker jy kry jou uitgawe vanaf Maandag 18 Februarie 2013.